VIRON PASTORIT AREENALLA
Tervetuloa ohjelman pariin!
Olen Jakob Remmel Viron 3D-seurakunnasta.
Vieraani Sven-Joonatan Siibak on Tallinnan 3D-seurakunnasta.
Tänään aiheemme on seurakunnan perustaminen.
Äkkiseltään aihe voi tuntua kiinnostavalta.
Sven-Joonatan, miksi kannattaa kuunnella, -
kun puhumme tästä aiheesta?
Tänä päivänä seurakunnan perustaminen -
voi tuntua kaukaiselta eikä sitä ole nähty viime aikoina.
Seurakunta on 2000-vuotias ja uusia on perustettu yhtä kauan.
Jokin seurakunnassa saa ihmiset satsaamaan siihen.
Seurakuntia perustetaan ihmisten tavoittamiseksi.
Nykyään maailmassa on eniten Jeesuksen seuraajia, -
enemmän kuin muuta uskontoa, ihmistä tai artistia kannattavia.
Ihmiset seuraavat Jeesusta. Siinä täytyy olla jotain, -
koska Jeesus vetää ihmisiä puoleensa.
Seurakuntien perustaminen oli tavallista alkuseurakunnassa.
He perustivat seurakuntia sinne, missä kulkivat.
Jostain syystä seurakuntia ei perusteta nykyään näin.
Olisi hyvä kysyä, miksi enää ei tehdä niin.
Olemmeko unohtaneet jotain seurakunnalle ominaista?
Aihe ei ollut ajankohtainen minulle viisi vuotta sitten, -
vaikka isoisäni on pastori ja isänikin toimii pastorina.
Aihe tuli ajankohtaiseksi, kun oma seurakuntani, -
Tarton metodistiseurakunta, perusti Tarton ristiseurakunnan.
Silloin aloin miettiä asiaa.
Meillä oli jo seurakunta. Miksi perustaa uusi?
Mietin asiaa ensi kertaa.
Jumala johdatti minut lopulta yliopistoon.
Olin valmis aloittamaan koulun ja miettimään omia hankkeitani.
Tunsin Jumalan puhuvan.
Ymmärsin, ettei kannata käyttää elämää johonkin hetkelliseen.
Jumala on kutsunut minut tekemään asioita, -
joiden arvo säilyy pitkään.
Ymmärsin silloin, -
että fiksuinta on satsata paikalliseen seurakuntaan, -
jota Jeesus rakastaa ja haluaa rakentaa.
Sillä tiellä tajusin, että oleellisinta siinä, -
miten tavoitamme Jeesuksesta etääntyneitä, -
on perustaa seurakuntia, jotta ihmiset tulevat uskoon.
Kävin kerran Viljandissa, jossa on noin 20 000 asukasta.
Järjestimme siellä tapahtuman, johon saapui noin 200 ihmistä.
Julistimme sanomaamme ja järjestimme konsertin.
Kuusi ihmistä tahtoi pelastua.
He jäivät kuitenkin etäälle Jeesuksesta.
Ilman paikallisseurakuntaa tapahtumat ovat hedelmättömiä.
Pohdin asioita ja päätin käyttää elämäni seurakuntaan, -
perustaa jotain sellaista, johon voisin kutsua ystäviäni.
He haluavat tulla seurakuntaan, se on heitä varten.
Vuoden 2009 syksyllä -
aloin kehittää ideaa seurakunnan perustamisesta.
Puhuin asiasta mahdollisimman monelle ystävälleni.
Tammikuussa 2010 kymmenisen ihmistä päätti -
perustaa kanssani seurakunnan.
Vuoden 2010 lopulla, syyskuun alussa, -
seurakunta oli perustettu. Aloitimme sunnuntaikokoukset -
ja pienryhmät. Seurakunta oli sisällöllisesti perustettu.
Olen tuon seurakunnan pastori, ja sinäkin kuulut siihen nyt.
Nyt jälkeenpäin tuntuu ihmeelliseltä, -
miten kymmenen tulotonta eri-ikäistä opiskelijaa -
päätti toimia, koska uskoivat, -
että Jeesus käyttää heitä kotimaansa muuttamisessa.
Haluaisin uskoa olevani valmis tekemään sen uudestaan.
Vuosi perustamisen jälkeen minusta alkoi tuntua siltä, -
että Jeesus halusi meidän perustavan lisää seurakuntia.
Mark. 16:15 Jeesus kehottaa -
julistamaan evankeliumia kaikille luoduille.
Olimme silloin Tartossa, johon Jumala oli meidät sijoittanut.
Pitäisikö meidän jäädä sinne, -
vai julistaa evankeliumia koko maahan ja maailmaan?
Aloin rukoilla asian puolesta, ja lopulta tunsin, -
että Jumala antoi selkeän näyn viedä 3D-seurakunta Tallinnaan.
Silloin kysyin sinulta, lähtisitkö mukaan.
Kerro, mitä ajattelit silloin.
On aina jännittävää kuulla, miten 3D-seurakunta syntyi.
Etenkin, kun taustalla on muuttuneet elämät.
Olin johtanut pari vuotta -
nuorisotyötä eräässä Tallinnan seurakunnassa.
Olin juuri muuttanut lukion jälkeen Tarttoon.
Etsin Tartosta seurakuntaa, sillä omani oli liian kaukana.
Meidät on kutsuttu seurakuntayhteyteen, -
ei elämään yksin.
Päädyin 3D-seurakuntaan, jossa monet ystäviäni kävivät.
Sillä hetkellä 3D-seurakunta kokoontui Tartossa tiloissa, -
jotka piti järjestää ennen tilaisuutta -
ja taas tilaisuuden jälkeen.
En voinut vain seurata sitä sivusta.
Autoin kerimään johtoja ja pinoamaan penkkejä.
Samalla pääsin jyvälle seurakunnan luonteesta.
Muistan hyvin hetken, kun soitit ja halusit tavata.
Olin jo suunnitellut seuraavat seitsemän vuotta.
Tiesin, mitä halusin tehdä, ja tähtäsin korkealle.
Halusin korkeaan asemaan valtionhallinnossa.
Ajattelin, että siellä Jumala voisi käyttää minua parhaiten.
Olin ajatellut palvella vähän myös seurakunnassa.
Aioin luopua nuorisotyöstä.
Muistan, kun soitit minulle.
Tapasimme kahvilassa Tartossa.
Kerroit, missä vaiheessa 3D-seurakunta oli.
Kerroit johdatuksesta perustaa uusi seurakunta Tallinnaan -
ihmisten tavoittamiseksi ja maan ja kansan muuttamiseksi.
Sydämeni hypähti riemusta, -
niin täpinöissäni olin.
Ihmettelin, halusitko tietää Tallinnan nuorisotyöstä, -
ja iloitsin, kun saatoin olla avuksi.
Seuraavaksi kuitenkin kysyit minulta, -
tulisinko seurakunnan pastoriksi.
Nimeni oli noussut usein esille rukouksissa.
Sillä hetkellä halusin olla jossain muualla.
Se oli elämäni suurin haaste.
Rukoilin asiaa kuukauden ajan. Jossain määrin tiesin jo, -
että Jumala haluaa minun hyväksyvän tarjouksen.
Viivyttelin ja keksin syitä, miksi en voisi ryhtyä siihen.
Kuukauden lopussa ymmärsin, -
että voin esittää syitä, mutta ne eivät riitä Jumalalle.
Voin sanoa ja päättää, etten osallistu siihen.
Jumala kutsui voimakkaasti.
Ymmärsin, että jos haluan muuttaa ihmisten elämän, -
minun täytyy olla valmis radikaaleihin tekoihin.
Siksi päätin, että olen valmis perustamaan seurakunnan -
ja myös johtamaan sitä.
Kuluneen vuoden aikana -
tapasimme Tallinnassa ihmisiä, joita kiinnosti -
muuttaa kaupunkia ja osallistua seurakunnan perustamiseen.
Tutkimme vuoden ajan seurakuntaa Raamatun valossa, -
mikä 3D-seurakunta on ja mitkä ovat sen perusteet.
Tuona aikana meistä muodostui noin 25 hengen tiimi.
Aloitimme toiminnan hiljattain 7. syyskuuta -
tilaisuuksilla Tallinnassa.
Oli hienoa nähdä tilaisuuksissa 127 ensikertalaista.
Seurakunnan perustamisen yksi tavoite oli -
olla siellä, missä ihmisetkin.
Valitsimme paikaksi yökerhon Tallinnan keskustassa.
Meille on jatkuva haaste kokoontua siellä, -
mutta ihmiset tulevat sinne ja siellä heidän elämänsä muuttuu.
Tällä tavalla olen osallistunut seurakunnan perustamiseen -
ja siksi olen täällä tänään.
Sitä oli jännittävä seurata -
ja osallistua tarttolaisena Tallinnan tiimin tapaamisiin.
Hienoa, että unelma toteutui.
Seurakunnan perustaminen ei ole kertaluonteista.
Se on elämäntapa.
Ideana on perustaa seurakunta ja jatkaa eteenpäin.
Emme halua jäädä vain Tarttoon ja Tallinnaan, -
vaan laajentua muuallekin.
Virossa, Suomessa, Ruotsissa ja kaikkialla muuallakin -
ihmiset kaipaavat kuulla Jeesuksesta.
Monet eivät ole koskaan kuulleet evankeliumia.
He saattavat tietää hiukan Jeesuksesta ja Raamatusta.
Tämän pitäisi motivoida meitä julistamaan evankeliumia.
Näkisimme, miten elämä muuttuu, kuten näemme 3D-seurakunnassa.
Tämä tuo aina mieleen raamatunkohdan Ap. t. 1:8, -
kun Jeesus sanoo opetuslapsille ennen paluutaan taivaaseen, -
että he ovat Hänen todistajiaan aina Jerusalemista maan ääriin.
Jeesus antoi alkuseurakunnalle tehtävän mennä koko maailmaan.
Jeesus ei käskenyt heitä jäämään Jerusalemiin.
Hän näki, että koko maailma kaipaa pelastusta.
Tähän tosissaan suhtautuvia seurakuntia ei ole liikaa.
Se on jatkuva haaste vanhoille ja uusille seurakunnille.
On helpompaa laiskotella kuin toteuttaa Jumalan tahtoa.
Tunnemme molemmat Freedom Church -seurakunnan.
Se perustettiin Englannissa. Nykyään se toimii Ugandassa, -
Kambodžassa ja kaikkialla muuallakin maailmassa.
Seuraavan neljän vuoden aikana he perustavat 10 seurakuntaa.
Kun tutustuin tämän seurakunnan jäseniin, -
minua inspiroi se, mitä pastori Gary Snowzell kertoi.
18 vuotta seurakunnassa oli vain noin 70―80 jäsentä.
Suurta muutosta ei näkynyt, samat ihmiset tekivät työtä.
Sitten Jumala laajensi heidän näkökulmaansa -
ja he alkoivat miettiä mitä tapahtuisi, -
jos he lähtisivät maan ääriin.
Kun ajatusmalli muuttui, -
parin vuoden kuluttua seurakunnassa oli 800 jäsentä.
He menivät Kambodžaan, maapallon toiselle puolelle.
Tapasin Kambodžan pastorin, -
joka kertoi, miten vaikeita kulttuurirajat voivat olla -
ja miten paljon ne voivat tuoda Jumalalle kunniaa -
ja näemme elämän muuttuvan.
Olet perustanut juuri seurakunnan Tallinnaan.
Oletko nähnyt vaikeuksia, -
jotka liittyvät Neuvostoliiton jälkeiseen kulttuuriin -
tai Pohjois- ja Itä-Eurooppaan?
Millaisia vaikeuksia kohtasit, kun perustit seurakuntaa?
Joka maassa ja kulttuurissa on omat vaikeutensa.
Viron vaikeudet lienevät samanlaisia -
kuin muualla Euroopassa, Suomessa ja Ruotsissa -
sekä Latviassa ja Liettuassa.
Monet näkemistäni vaikeuksista liittyvät siihen, -
että neuvostoaikaan kirkosta ja seurakunnasta -
ja Jeesuksen seuraamisesta tehtiin ennenkuulumatonta.
Terve ihminen ei osallistunut sellaiseen.
Siitä tehtiin tabu, vältettävä ja ikivanha asia, -
jolla ei ole mitään annettavaa.
Syyt eivät ole pelkästään seurakunnan ulkopuolella, -
vaan myös siinä, että seurakunta ei ole reagoinut.
Tämä vaara koskee kaikkia seurakuntia, ei vain vanhoja.
Voimme jämähtää yhteisömme sisälle -
nauttimaan uskovien yhteydestä ja koteloitua sinne.
Viron kulttuurissa ihmiset ovat sukeutuneita tälle ajatukselle.
Muita ongelmia syntyy, kun ei ymmärretä seurakuntaa -
tai kuka Jeesus on. Monet seurakuntaamme tulleet -
kuulevat ensimmäistä kertaa mm. Jeesuksesta ja Jumalasta.
Näistä aiheista ei keskustella kotona.
Ei käydä tervettä keskustelua siitä, -
pitäisikö uskoa johonkin -
tai mitä ihmisen elämässä tapahtuu laajemmassa kuvassa.
Tämä ja kriittinen yhteiskunta ovat aiheuttaneet vaikeuksia.
Valtaosa seurakuntamme vaikeuksista -
liittyy siihen, että nuorten seurakuntalaisten vanhemmat -
eivät usein ymmärrä, mitä lasten elämässä tapahtuu.
Joskus vanhemmat eivät vain ymmärrä, -
ja joskus he vastustavat uskoa.
Tämä on ollut yksi vaikeus seurakuntamme nuorilla.
Heitä kielletään käymästä kokouksissa, pienryhmissä, -
olemasta osa seurakuntaa tai elämästä uskoa todeksi, -
ja siksi kotona on kireät välit. Jeesus varoitti tästä.
Hän ei tullut tuomaan rauhaa. Perheet voivat riitaantua.
Olemme nähneet, miten alussa tunteet voivat kuohua, -
mutta asiat rauhoittuvat ja perheessä tapahtuu muutoksia, -
sisarukset tulevat mukaan ja heidänkin elämänsä muuttuu.
Jakob, tiedät millaisia vaikeuksia ja uhrauksia -
seurakunnan perustamisessa on. Se on huikea tehtävä, -
erityinen asia, jonka uskova voi elämässään tehdä.
Kääntöpuolella on vaikeuksia, uhrauksia ja paneutuminen.
Se on minulle tuttua.
Ensimmäisen kokouksen jälkeen Tartossa ajattelin heti, -
että viikon päästä uudestaan, ja taas viikon päästä, -
ehkä elämän loppuun asti.
Ymmärsin, että vastuu on suuri.
Se voi vallata koko elämän. Olen luvannut Jumalalle -
käyttää elämäni Hänen seurakuntansa rakentamiseen.
Minun täytyy olla valmis luopumaan hyvistäkin asioista.
Niitä ei ole tarkoitettu minulle. Taistelin paljon sen kanssa, -
voinko sitoutua niin, etten voisi matkustella, -
en voisi jättää seurakuntaa vaikkapa kolmeksi viikoksi.
Olisihan se mukava käydä Amerikassa ja Australiassa, -
asua vuosi siellä, toinen täällä. Joitakin Jumala kutsuu siihen.
Intoni pitäisi olla niin suuri, että sitoudun elämään siellä, -
minne Jumala minut lähettää. Tämä oli konkreettista, -
kun valmistauduin menemään armeijaan.
Armeija on pakollinen kaikille terveille nuorille miehille.
Se on toinen ääripää. Kun Jumala vie muualle, -
ei voi pitää kiinni siitä, mitä rakastaa seurakunnassa.
Seurakunnassamme oli jakso, jolloin olin 11 kuukautta pois.
Seurakunta kuitenkin toimi. Jeesus ei rakenna -
seurakuntaa yksilöiden vaan itsensä varaan, -
antamiensa lupausten varaan, jotka pitävät edelleen.
Vaikeuksien rinnalle Jumala haluaa antaa myös siunauksia.
Olen nähnyt sitä paljon viimeisen neljän vuoden aikana.
Se avaa hiukan, mitä 3D-seurakunta on nähnyt -
ja mitä Jumala on luvannut antaa.
Yksi suurin siunaus on olla elämänmuutosten keskellä.
Se vaikuttaa ihmisiin suuresti. On erilaista olla yhteisössä, -
jossa ihmisiä ei tule uskoon eikä ihmisten elämä muutu, -
kuin yhteisössä, jossa ihmisiä pelastuu, kastetaan -
ja he osallistuvat aktiivisesti seurakunnan toimintaan.
Toimiva seurakuntaelämä on siunaus kaikille ihmisille, -
sillä se saa jokaisen kysymään, mitä minä teen, -
olenko valmis kasvamaan, avaamaan itseni Jumalalle?
Se on yksi siunaus. On ihmeellistä olla mukana -
toisen ihmisen elämän muuttumisessa.
Etenkin, kun näkee läheisten elämän muuttuvan, -
kun he kohtaavat Jeesuksen. Se on erityisen suuri siunaus.
Seurakuntamme oli valmis ottamaan näitä askelia -
ja menemään maailmaan. Jakob, alussa teitä oli -
vain kourallinen työttömiä opiskelijoita.
Kokositte rahanne ja panostitte työhönne.
Jumala siunasi meitä niin, että tutustuimme -
silloin vielä pieneen amerikkalaiseen seurakuntaan.
Nykyään heillä käy sunnuntaisin n. 40 000 henkeä.
Tämä on NewSpring-seurakunta. Yhteistyömme alkoi sattumalta, -
ja he ovat tarjonnut meille ystävyyttä ja tukea -
ja erilaisia resursseja. He ovat järjestäneet Virossa -
johtamiskonferensseja, evankeliointi-iltoja, -
antaneet varoja, kutsuneet kylään ja jakaneet kokemuksia.
Se on ollut suuri siunaus.
NewSpringsin ansiosta tutustuimme Freedom Churchiin.
Olemme nähneet, että kun olemme valmiit lähtemään, -
Jumala korvaa moninkertaisesti, kuten on luvannut.
Emme voi luvata, että kun perustat seurakuntia, -
elämässäsi on kaikki kunnossa. Voimme luvata -
erityisen prosessin, jossa näet, miten Jumala muuttaa elämät.
Tällaisia siunauksia olemme itse nähneet.
Tämä saa miettimään, -
mitä olemme ja emme ole valmiita tekemään yksilöinä.
Vuosia sitten tapasin USA:ssa Randal-nimisen miehen.
Hän kertoi työkaverista, jolle halusi kertoa Jeesuksesta.
Hän odotti puoli vuotta. Joka päivä hän aikoi puhua, -
muttei saanut tehtyä sitä. Sitten hän keräsi rohkeutensa -
ja kertoi miehelle Jeesuksesta. He keskustelivat asiasta -
ja sopivat, että juttelevat lisää perjantaina.
Torstaina Randal sai tietää, -
että mies oli kuollut onnettomuudessa.
Tajusin, ettemme voi lykätä evankeliumin kertomista.
Ystäviä ja ihmisiä kuolee päivittäin ympäriltämme.
He kuolevat eri tavalla, mutta on todella tärkeää, -
että julistamme ihmisille evankeliumia.
Kaikkia uskovia ei ole kutsuttu perustamaan seurakuntia, -
mutta kaikki on kutsuttu julistamaan evankeliumia.
Toivon, ettei kukaan lykkää sitä, -
sillä evankeliumi muuttaa elämän.
Tällä perusteella haastan kaikki uskovat katsojat: -
julista evankeliumia ystävillesi ja läheisillesi.
Jos taas haluat tietää lisää Jeesuksesta, -
löydät TV7:n kotisivuilta tietoa siitä, kuka Jeesus on.
Nähdään taas!
Suomennos: Maria Peltokangas